Tõsi ta on, praegu istume siin mugavalt sularahata kontoris ja saame meeldivalt lobisemise eest palka, nagu kommenteeris ennist dialoogi naaberteller. Aga ei jätku meilegi seda lõbu kauaks: Hansapank on võtnud eesmärgiks kõik kontorid ehitada täisfunktsionaalseteks - see tähendab  praegused 7 päeva nädalas ja hilisõhtuni lahti olevad MÕTTETUD kaubanduskeskuste kontorid saavad ka endale kassad - või kui ruumipuuduse tõttu kassat kontorisse ehitada ei saa, siis kolivad. Tondiraba kontoris tehti see trikk juba ära - neil on nüüd sularaha sees. Järgmine õnnelik on Rocca-al-Mare pangakontor. Meil siin Viru keskuses, endises Silk-House´i teenindusboksis käisid pikka aega remonditööd, kardinate vahelt nägime piiluda, et tagumine sein värvitakse siniseks. Hirm puges naha vahele küll -  Hansapanga värvid ju sinine ja oranž. Nüüdseks on seal aga õnnelikult avatud juveelipood, nii et Viru keskuse kontorist läks seekord sularaha oht mööda. Huuuuuh….!